पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. अम्बाला में असिस्टेंट पुलिस कमिश्नर (एसीपी) रहे करण गोयल शराब कारोबारी राहुल मित्तल से 3.35 लाख रुपए छीनने के आरोप में फंस गए हैं। बड़ी रकम छीनने के साथ ही एसीपी पर अपनी पॉवर का गलत इस्तेमाल करने का आरोप भी लगा है। इस जुर्म में 6 अन्य पुलिस मुलाजिमों को भी जिम्मेदार ठहराया गया है। एडीजे हितेश गर्ग की अदालत ने एसीपी करण गोयल सहित 10 लोगों के खिलाफ पुलिस को एफआईआर दर्ज करने के आदेश दिए हैं। आरोपियों में बपौली गांव के सरपंच मलकीयत सिंह का नाम भी शामिल बताया जा रहा है।
पीड़ित राहुल मित्तल ने पहले मामले को पंजाब एवं हरियाणा हाईकोर्ट में चुनौती दी थी। हाईकोर्ट के आदेश पर ही एक याचिका सेशन कोर्ट में दायर हुई। इसी याचिका पर सुनवाई के दौरान अदालत ने पुलिस को मामले की गहन जांच के आदेश दिए हैं। 30 मई 2013 को यह मामला उस समय सुर्खियांे में आया जब शहजादपुर पुलिस ने चंडीगढ़ से चोरी-छिपे अम्बाला आ रही 650 पेटी अंग्रेजी शराब की खेप पकड़ने का दावा किया था। शराब तस्करी के आरोपों को लेकर ही पुलिस ने शराब कारोबारी राहुल मित्तल को पंजोखरा थाना एरिया से अपनी हिरासत में लिया था। जांच के बाद पुलिस ने राहुल मित्तल को शराब के साथ अफीम तस्करी के आरोप में नामजद करते हुए धोखाधड़ी का आरोपी भी माना था। मगर पूरी रात हिरासत में रखने के बावजूद उसे फरार घोषित कर दिया था। इसी बीच राहुल मित्तल ने तत्कालीन मुख्य जांच अधिकारी एसीपी करण गोयल व दूसरे पुलिस मुलाजिमों पर 3.35 लाख रुपए छीनने का आरोप लगा दिया।
राहुल का आरोप था पूरे पैसे हड़पने की नीयत से पुलिस ने साजिश के तहत उसके खिलाफ झूठा मामला दर्ज किया जबकि उसका मामले से कोई सरोकार नहीं था। इस सिलसिले में राहुल की ओर से शहजादपुर थाने के तत्कालीन प्रभारी इंस्पेक्टर सुरेश कुमार के साथ पंजाब एवं हरियाणा हाईकोर्ट के चीफ जस्टिस व मुख्यमंत्री भूपेंद्र सिंह हुड्डा के साथ पुलिस महानिदेशक श्रीनिवास वशिष्ठ से भी तुरंत मामले में दखल देने का आग्रह किया था।
राहुल का आरोप था कि शिकायत के बावजूद पुलिस ने अपने अफसर के खिलाफ कार्रवाई करने से साफ इंकार कर दिया था। इसी वजह से राहुल ने मामले को पंजाब एवं हरियाणा हाईकोर्ट में चुनौती दी। व्यापक सुनवाई के बाद हाईकोर्ट ने याची को सेशन कोर्ट में सभी आरोपियों के खिलाफ याचिका दायर करने के आदेश दिए थे। सेशन कोर्ट में याचिका दायर होने के बाद उसे एडीजे हितेश गर्ग की अदालत में ट्रांसफर कर दिया गया। बीते रोज ही अदालत ने सभी आरोपियों के खिलाफ एफआईआर दर्ज करने के साथ ही गहन जांच के आर्डर सुनाए हैं।
बाद उसे एडीजे हितेश गर्ग की अदालत में ट्रांसफर कर दिया गया। बीते रोज ही अदालत ने सभी आरोपियों के खिलाफ एफआईआर दर्ज करने के साथ ही गहन जांच के आर्डर सुनाए हैं।
एसीपी करण गोयल सहित सभी आरोपियों के खिलाफ हमने अदालत में याचिका दायर की थी। इसमें सभी के खिलाफ एफआईआर दर्ज करने का आग्रह किया गया। अब अदालत ने सभी के खिलाफ एफआईआर के आर्डर दिए हैं। अब हमें पुलिस जांच से इंसाफ मिलने की उम्मीद है।
टीएम सिंह लिब्राहन, वकील, अभियोजन पक्ष
इनके खिलाफ एफआईआर के आदेश
अदालत ने तत्कालीन एसीपी करण गोयल के साथ एएसआई कृष्ण कुमार, हेड कांस्टेबल रूप सिंह, रमेश ढिल्लों, मोहनलाल व कांस्टेबल राकेश कुमार सहित एक अन्य मुलाजिम को भी आरोपी बनाने के आदेश दिए हैं। पुलिस द्वारा मामले में गवाह मुकर्रर किए गए सरपंच मलकीयत सिंह व दो अन्य लोगों के खिलाफ भी जांच के आदेश दिए हैं।
पीड़ित राहुल ने आरोपियों पर पावर का नाजायज इस्तेमाल करने (भादंसं की धारा-166,167) पर मामला दर्ज करने के लिए झूठे सबूत तैयार करना (धारा-195) अवैध हिरासत में रखने (धारा-342) अपहरण (धारा-365) व पैसे छीनने (धारा-388) के आरोप लगाए हैं। अदालत ने इन आरोपों को ही जांच का दायरा बनाने की बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn